**รายงานการประชุมสภาองค์การบริหารส่วนตำบลโพธิ์เก้าต้น**

**สมัยวิสามัญ สมัยที่ ๑ ครั้งที่ 1 เมื่ออังคารที่ 9 เมษายน พ.ศ.๒๕๖7**

**ณ ห้องประชุมสภาองค์การบริหารส่วนตำบลโพธิ์เก้าต้น**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ผู้มาประชุม ตำแหน่ง

1. นายวีระ ขุนเงิน ประธานสภาฯ
2. ว่าที่ร.ต.สมชาย ม่วงลอง รองประธานสภาฯ
3. นางปิยะธิดา อุทัยชัย สมาชิกหมู่ที่ ๑
4. นางเกณิกา พุ่มพวง สมาชิกหมู่ที่ ๒
5. นายธนาคาร ยอดวัน สมาชิกหมู่ที่ 3
6. นายสมปอง แจ้งแสงทอง สมาชิกหมู่ที่ 5
7. นางนพพร สุดสาระ สมาชิกหมู่ที่ 6
8. นางภัทรภรณ์ สืบศรี สมาชิกหมู่ที่ 8
9. นายปรพล ป้อมนาค สมาชิกหมู่ที่ 7
10. นายปสกชัย ทองกร สมาชิกหมู่ที่ 10
11. นายลมัย ขันทองดี สมาชิกหมู่ที่ 11
12. นางสาวเบญจวรรณ คล้ายทรัพย์ สมาชิกหมู่ที่ 13

ผู้ลาประชุม

1. นายอำนาจ โพธิ์อ่อน สมาชิกหมู่ที่ 4 (ลากิจ)

ผู้ขาดประชุม ไม่มี

ผู้เข้าร่วมประชุม ตำแหน่ง

1. นางสาวยุภา ผลเกตุ นายกองค์การบริหารส่วนตำบลโพธิ์เก้าต้น
2. นายสุวรรณ ลิ้มไพบูลย์ รองนายกองค์การบริหารส่วนตำบลโพธิ์เก้าต้น
3. นายสมบูรณ์ ก้านนาค รองนายกองค์การบริหารส่วนตำบลโพธิ์เก้าต้น
4. นายแดนชัย พลับเงิน เลขานุการองค์การบริหารส่วนตำบลโพธิ์เก้าต้น
5. ว่าที่ ร.ต. นิสิต ปัญญา ปลัดองค์การบริหารส่วนตำบลโพธิ์เก้าต้น
6. นางสาวสุภาพร ชินบุตร ผู้อำนวยการกองคลัง
7. นางสาวจารุวรรณ เชิดพงษ์สวัสดิ์ ผู้อำนวยการกองการศึกษาฯ
8. นายสุวรรณ สุขคุ้ม ผู้อำนวยการกองช่าง
9. นางสาวณัฏฐณิฌา สอาดเอี่ยม รักษาราชแทนหัวหน้าสำนักปลัด
10. นางสาวสุมาลี แก้วไทย รักษาราชแทนผู้อำนวยการกองสาธารณสุขฯ
11. นางชุฏาพร แจ้งวงษ์ อสม. หมู่ที่ 6
12. นายพเชษฐ์ บุญยืนมั่น ผู้ช่วยผู้ใหญ่บ้านหมู่ที่ 8
13. นางวนิดา โชคสกุล เลขานุการชมรมผู้สูงอายุ
14. นายสัมพันธ์ สงวนใจ ประธานสภาวัฒนธรรม
15. นางศิริรัตน์ สนธิ ผู้ใหญ่บ้านหมู่ที่ 4
16. ร.ต.ภาณุพงศ์ พงษ์สถิต ประธาน อสม. หมู่ที่ 3
17. นางไปล่ อิ่มพร้อม ประธาน อสม.หมู่ที่ 5
18. นางสาวจาฏุพัจน์ เพชรมณี ประธาน อสม. หมู่ที่5
19. นางสมร ไสวพิมพ์ทอง ประธาน อสม. หมู่ที่ 9
20. นายปรีชา แสงไสว สารวัตรกำนัน
21. นายจักรพันธ์ ศรีสุวรรณ ผู้ใหญ่บ้านหมู่ที่ 7
22. นางแสวง ชัยมี อสม. หมู่ที่ 11
23. นางสาวจริยา ควบคุม ผู้ช่วยผู้ใหญ่บ้านหมู่ที่ 8
24. นางสาวมณิสรา ดำรงพงษ์ นักประชาสัมพันธ์ปฏิบัติการ
25. นางภาขวัญ เชิงคีรี นักวิชาการตรวจสอบภายใน
26. นายคมกฤช เอกสินธุ์ เจ้าพนักงานป้องกันฯชำนาญงาน
27. นางชัญญา ผลเกตุ ผู้ช่วยเจ้าพนักงานธุรการ
28. นายวีระ เพ็ชรลิตร อปพร.

 เมื่อครบองค์ประชุมแล้ว ปลัด อบต. ในฐานะเลขานุการสภาฯ ได้เชิญสมาชิกสภาองค์การบริหารส่วนตำบลโพธิ์เก้าต้นทุกท่านเข้าห้องประชุมสภาองค์การบริหารส่วนตำบลโพธิ์เก้าต้น และกล่าวเชิญท่านประธานสภาฯ จุดธูปเทียนบูชาพระรัตนตรัย

เปิดประชุมเวลา ๐๙.30 น.

**ระเบียบวาระที่ ๑ เรื่องประธานแจ้งให้ทราบ**

ประธานสภาฯ - เรียนท่านนายกองค์การบริหารส่วนตำบลโพธิ์เก้าต้น ท่านปลัดองค์การบริหารส่วนตำบลโพธิ์เก้าต้น ท่านสมาชิกสภา อบต.โพธิ์เก้าต้น ตลอดจนผู้เข้าร่วมประชุม ทุกท่าน กระผมนายวีระ ขุนเงิน ประธานสภาองค์การบริหารส่วนตำบลโพธิ์เก้าต้น กระผมขอแจ้งว่าในวันนี้เป็นการประชุมสภาฯ สมัยวิสามัญ สมัยที่ 1 ครั้งที่ 1 วันอังคารที่ 9 เมษายน พ.ศ. ๒๕๖7 สำหรับการประชุมในครั้งนี้มีระเบียบวาระการประชุมดังนี้

 ระเบียบวาระที่ ๑ เรื่องประธานแจ้งให้ทราบ

 ระเบียบวาระที่ ๒ เรื่องรับรองรายงานการประชุมครั้งที่แล้ว ( สมัยสามัญ สมัยที่ 1 ครั้งที่ 1 เมื่อวันพุธที่ 7 กุมภาพันธ์ ๒๕๖7 )

 ระเบียบวาระที่ ๓ เรื่องเพื่อทราบ

3.1 เรื่องการจัดงานสืบสานประเพณีวันสงกรานต์ วันผู้สูงอายุ และ วันครอบครัว

3.2 เรื่องการจัดตั้งศูนย์บริการและด่านชุมชน ป้องกันและลดอุบัติเหตุตามท้องถนนช่วงเทศกาลสงกรานต์ ประจำปีงบประมาณ พ.ศ. 2567

3.3 เรื่องรายงานผลการดำเนินงานในรอบ 6 เดือนที่ผ่านมา

 ระเบียบวาระที่ 4 เรื่องเพื่อพิจารณา

 4.1 เรื่องการพิจารณาโอนงบประมาณรายจ่ายประจำปีงบประมาณ พ.ศ. 2567 (หมวดครุภัณฑ์ ประเภทครุภัณฑ์สำนักงาน)

4.2 เรื่องการพิจารณายินยอมให้เทศบาลเมืองลพบุรีทำกิจการนอกเขตโดยก่อสร้างสวนลิงและดำเนินกิจการสถานอนุบาลลิงในเขตพื้นที่องค์การบริหารส่วนตำบลโพธิ์เก้าต้น บริเวณหนองเหนือ หมู่ที่ 8 ตำบลโพธิ์เก้าต้น อำเภอเมือง จังหวัดลพบุรี

ระเบียบวารที่ 5 เรื่องอื่นๆ

ที่ประชุม - รับทราบ

**ระเบียบวาระที่ ๒ เรื่องรับรองรายงานการประชุมครั้งที่แล้ว**

ประธานสภาฯ - สำหรับระเบียบวาระที่ ๒ คือ การรับรองรายงานการประชุมครั้งที่ผ่านมา ผมขอให้ท่านสมาชิกสภาองค์การบริหารส่วนตำบลโพธิ์เก้าต้น ได้ตรวจดูสำเนารายงาน การประชุมครั้งที่แล้วคือ การประชุมสมัยสามัญ สมัยที่ 1 ครั้งที่ 1 เมื่อเมื่อวันพุธที่ 7 กุมภาพันธ์ ๒๕๖7 ซึ่งได้แจกให้ทุกท่านแล้ว และท่านคงได้อ่านสำเนารายงานการประชุมแล้ว มีท่านใดจะแก้ไขเพิ่มเติมอีกหรือไม่ครับ

ที่ประชุม - ไม่มี

ประธานสภาฯ - ถ้าไม่มีผู้ใดขอแก้ไขและเพิ่มเติม ก็ถือว่าที่ประชุมมีมติเห็นชอบรับรอง รายงานการประชุมสภาฯ สมัยสามัญ สมัยที่ 1 ครั้งที่ 1 เมื่อเมื่อวันพุธที่ 7 กุมภาพันธ์ ๒๕๖7 นะครับ

ที่ประชุม - รับทราบ

**ระเบียบวาระที่ ๓ เรื่องเพื่อทราบ**

 **3.1 เรื่องการจัดงานสืบสานประเพณีวันสงกรานต์ วันผู้สูงอายุ และวันครอบครัว**

ประธานสภาฯ - สำหรับระเบียบวาระนี้ เป็นเรื่องเพื่อทราบเกี่ยวกับการจัดงานสืบสานประเพณี วันสงกรานต์ วันผู้สูงอายุ และวันครอบครัว ผมขอเชิญฝ่ายบริหารได้ชี้แจงต่อ ที่ประชุมสภาขอเรียนเชิญครับ

นายก อบต. - เรียนท่านประธานสภาที่เคารพ ท่านปลัดฯ ท่านสมาชิกสภาองค์การบริหารส่วนตำบลโพธิ์เก้าต้น ผู้ทรงเกียรติทุกท่าน สำหรับระเบียบวาระนี้เป็นเรื่องโครงการที่สอดคล้องกับยุทธศาสตร์จังหวัดประจำปี 2567 (จังหวัดสะอาด) ดิฉันขอมอบหมายให้ผู้อำนวยการกองการศึกษาฯ ชี้แจงแทนค่ะ

ผอ.กองการศึกษาฯ - เรียนท่านประธานสภาฯ นายกองค์การบริหารส่วนตำบลโพธิ์เก้าต้น ท่านสมาชิกสภา และปลัดองค์การบริหารส่วนตำบลโพธิ์เก้าต้น และผู้เข้าร่วมประชุมทุกท่าน ดิฉันนางสาวจารุวรรณ เชิดพงษ์สวัสดิ์ ผู้อำนวยการกองการศึกษาฯ เนื่องในโอกาสเทศกาลวันสงกรานต์ ประจำปี พ.ศ. 2567 ที่จะมาถึงในเดือนเมษายน 2567 ซึ่งตรงกับช่วงระหว่างวันที่ 13 – 15 เมษายน 2567 นอกจากจะเป็นช่วงวันสงกรานต์แล้วยังเป็นวันพิเศษอีก 2 วัน คือวันที่ 13 เมษายน เป็นวันผู้สูงอายุแห่งชาติ และวันที่ 14 เมษายน เป็นวันครอบครัว องค์การบริหารส่วนตำบล โพธิ์เก้าต้นจึงได้กำหนดจัดทำโครงการจัดงานประเพณีสงกรานต์ วันผู้สูงอายุ และ วันครอบครัวขึ้น ในวันเสาร์ที่ 13 เมษายน 2567 ณ บริเวณโดมที่ทำการองค์การบริหารส่วนตำบลโพธิ์เก้าต้น เพื่ออนุรักษ์และสืบสานวัฒนธรรมไทย ส่งเสริมการเห็นคุณค่าของผู้สูงอายุ ความกตัญญูต่อบุพการี การสร้างความสัมพันธ์ที่ดีภายในครอบครัว และส่งเสริมสถาบันครอบครัวให้มีความอบอุ่นรู้รักสามัคคีซึ่งจะนำไป สู่ชุมชนที่เข้มแข็งต่อไปในอนาคต

 1. เพื่ออนุรักษ์ และสืบสานขนบธรรมเนียมประเพณีสงกรานต์ให้คงอยู่ตลอดไป ในสังคม

 2. เพื่อสร้างคุณค่าและความสำคัญให้แก่ผู้สูงอายุ

 3. เพื่อเสริมสร้างความสัมพันธ์ระหว่างผู้สูงอายุกับลูกหลาน

 4. เพื่อให้ประชาชนในตำบลมีกิจกรรมทำร่วมกันในช่วงเทศกาลสงกรานต์

 5. เพื่อส่งเสริมสถาบันครอบครัวไทยให้มีความรัก ความอบอุ่น ความเข้มแข็ง

 6. เพื่อเพิ่มความสามัคคีของคนภายในชุมชนให้มากยิ่งขึ้น

 7. เพื่อให้ประชาชนมีส่วนร่วมสในการจัดกิจกรรมร่วมกับองค์กรปกครอง ส่วนท้องถิ่น

 กำหนดการ

 - เวลา 08.30-09.00 น. ลงทะเบียนผู้มาร่วมกิจกรรม

 - เวลา 09.00-12.00 น. พิธีเปิดการจัดงานประเพณีสงกรานต์ฯ โดยนางสาวยุภา ผลเกตุ นายกองค์การบริหารส่วนตำบลโพธิ์เก้าต้น

 - เวลา 12.00 น. พักรับประทานอาหาร

 - เวลา 13.00-14.30 น. กิจกรรมสรงน้ำพระพุทธรูปและรดน้ำขอพรผู้สูงอายุ

 - เวลา 14.30-15.30 น. สนุกสนานรื่นเริงตามอัธยาศัย

 ภายในงานมีการจัดกิจกรรมบนเวทีของผู้สูงอายุตำบลโพธิ์เก้าต้น กิจกรรมนันทนาการแข่งขันเกม การละเล่นสำหรับผู้สูงอายุและครอบครัว ชมการแสดง โขนสด คณะอำนวยพร ศิลปะการแสดงท้องถิ่นตำบลโพธิ์เก้าต้น กำหนดการอาจเปลี่ยนแปลงได้ตามความเหมาะสม ขอบคุณค่ะ

ที่ประชุม - รับทราบ

 **๓.๒ เรื่องการจัดตั้งศูนย์บริการและด่านชุมชน ป้องกันและลดอุบัติเหตุตามท้องถนนช่วงเทศกาลสงกรานต์ ประจำปีงบประมาณ พ.ศ. 2567**

ประธานสภาฯ - สำหรับระเบียบวาระนี้เป็นเรื่องการจัดตั้งศูนย์บริการด่านชุมชน ป้องกันและลดอุบัติเหตุตามท้องถนนช่วงเทศกาลสงกรานต์ ประจำปีงบประมาณ พ.ศ.2567 ผมขอเชิญฝ่ายบริหารได้ชี้แจงต่อที่ประชุมสภาขอเรียนเชิญครับ

นายก อบต. - เรียนท่านประธานสภาที่เคารพ ท่านสมาชิกสภาองค์การบริหารส่วนตำบล โพธิ์เก้าต้น ผู้ทรงเกียรติทุกท่าน สำหรับระเบียบวาระนี้เป็นเรื่องเกี่ยวกับเรื่อง การจัดตั้งศูนย์บริการแล่ะด่านชุมชน ป้องกันและลดอุบัติเหตุตามท้องถนนช่วงเทศกาลสงกรานต์ ประจำปีงบประมาณ พ.ศ. 2567 ดิฉันขอมอบหมายให้ท่านปลัด อบต. ชี้แจงแทนค่ะ

ปลัดอบต. - กราบเรียนท่านประธานสภาฯ ที่เคารพ ท่านนายกองค์การบริหารส่วนตำบล โพธิ์เก้าต้น คณะผู้บริหาร ตลอดจนท่านสมาชิกสภา อบต. และผู้เข้าร่วมประชุม ทุกท่าน กระผมว่าที่ร้อยตรีนิสิต ปัญญา ปลัดองค์การบริหารตำบลโพธิ์เก้าต้น สำหรับระเบียบวาระนี้เป็นเรื่องเกี่ยวกับการจัดตั้งศูนย์บริการแล่ะด่านชุมชน ป้องกันและลดอุบัติเหตุตามท้องถนนช่วงเทศกาลสงกรานต์ ประจำปีงบประมาณ พ.ศ. 2567 ช่วงเทศกาลสงกรานต์ของทุกปีเป็นช่วงที่ประชาชนใช้รถใช้ถนนในารเดินทางสัญจรและท่องเที่ยวเป็นจำนวนมาก เนื่องจากมีวันหยุดติดต่อกันหลายวัน ประกอบกับในหลายพื้นที่นิยมจัดกิจกรรมที่สีความหลากหลายเช่นรดน้ำขอพรผู้สูงอายุหรือผู้ที่เคารพนับถือ จะทำให้มีการเดินทางสัญจรเป็นจำนวนมาก ทำให้เกิดอุบัติเหตุบนท้องถนนสูงขึ้นมากกว่าช่วงปกติ ดังนั้นเพื่อเป็นการป้องกันและลดการอุบัติเหตุประกอบกับเพื่อลดการสูญเสียชีวิตและทรัพย์สินเนื่องจากอุบัติเหตุในช่วงเทศกาลสงกรานต์ เพื่อให้บูรณาการร่วมกับผู้นำหมู่บ้าน สมาชิกสภา อาสาสมัครต่างๆเข้ามามีส่วนร่วมในการลดอุบัติเหตุ องค์การบริหารส่วนตำบลโพธิ์เก้าต้น จัดตั้งศูนย์บริการและด่านชุมชนเพื่อป้องกันและลดอุบัติเหตุตามท้องถนนช่วงเทศกาลสงกรานต์ประจำปี พ.ศ. 2567 บริเวณตู้ยามสายตรวจ 02 สถานีตำรวจภูธรท่าหินหน้าปั้มน้ำมัน ปตท.วัดสำราญ-บ้านแพรก หมู่ที่3 ตำบลโพธิ์เก้าต้น อำเภอเมือง จังหวัดลพบุรี ในระหว่างวันที่ 11-17 เมษายน พ.ศ. 2567

ที่ประชุม - รับทราบ

 **๓.๓ รายงานผลการดำเนินงานใรอบ ๖ เดือน**

ประธานสภาฯ - สำหรับระเบียบวาระนี้เป็นเรื่องการรายงานผลารดำเนินงานในรอบ ๖ เดือน ที่ผ่านมา ผมขอเชิญฝ่ายบริหารได้ชี้แจงต่อที่ประชุมสภาขอเรียนเชิญครับ

นายก อบต. - เรียนท่านประธานสภาที่เคารพ ท่านสมาชิกสภาองค์การบริหารส่วนตำบล โพธิ์เก้าต้น ผู้ทรงเกียรติทุกท่าน สำหรับระเบียบวาระนี้เป็นเรื่องเกี่ยวกับเรื่อง การรายงานผลการดำเนินงานในรอบ ๖ เดือนที่ผ่านมา ดิฉันขอมอบหมายให้ท่านปลัด อบต. ชี้แจงแทนค่ะ

ปลัดอบต. - กราบเรียนท่านประธานสภาฯ ที่เคารพ ท่านนายกองค์การบริหารส่วนตำบล โพธิ์เก้าต้น คณะผู้บริหาร ตลอดจนท่านสมาชิกสภา อบต. และผู้เข้าร่วมประชุม ทุกท่าน ระเบียบวาระนี้เป็นเรื่องการรายงานผลการดำเนินงานในรอบ ๖ เดือนที่ผ่านมา ผมจะสรุปยอดรวมให้ฟังนะครับส่วนรยละเอียดขอให้ทุกท่านดูเอกสารที่แจกให้ท่านตามไปด้วยนะครับ (ปลัดอค์การบริหารส่วนตำบลโพธิ์เก้าต้นอ่านรายละเอียดผลการดำเนินงานในรอบ ๖ เดือนที่ผ่านมา ตั้งแต่ต้นจนจบ)

 **โครงการที่ดำเนินการแล้วเสร็จจำนวน 15 โครงการ**

๑.โครงการก่อสร้างอาคารป้องกันและบรรเทาสาธารณภัยองค์บริหารส่วนตำบล โพธิ์เก้าต้น อำเภอเมืองลพบุรี จังหวัดลพบุรี

๒. โครงการซ่อมสร้างถนนผิวจราจรคอนกรีตเสิมเหล็กสายแยก ลบ.๔๐๒๑ ถึง บ้านคลองตาปิ่น รหัสสายทาง ลบ.ถ๙๑-๐๐๓ หมู่ที่ ๑๐ ตำบลโพธิ์เก้าต้น อำเภอเมืองลพบุรี จังหวัดลพบุรี

 ๓. โครงการก่อสร้างถนนคอนกรีตเสริมเหล็ก หมู่ที่ ๑ บริเวณซอยบ้านอาจาร์ณรงค์ ขาดกว้าง ๓.๕๐ เมตร ยาว ๑๑.๕๐ เมตร หนาเฉลี่ย 0.15 เมตร พื้นที่ผิวจราจรไม่น้อยกว่า 40.25 ตารางเมตร ตำบลโพธิ์เก้าต้น อำเภอเมืองลพบุรี จังหวัดลพบุรี

4. โครงการก่อสร้างถนนคอนกรีตเสริมเหล็ก หมู่ที่6 บริเวณสายหน้าบ้านนายจำลอง อัมพา ขนาดกว้าง 2.50 เมตร ยาว 11.00 เมตร หนาเฉลี่ย 0.15 เมตร พื้นที่ผิวจราจรไม่น้อยกว่า 275.00 ตารางเมตร

5. โครงการปรับปรุงผิวจราจรลูกรัง หมู่ที่9 บริเวณคองตาฝ้าย ฝั่งขวา ขนาดกว้าง 3.50 เมตร ยาว 770.00 เมตร หนาเฉลี่ย 0.20เมตร คิดเป็นพื้นที่ใช้สอยไม่น้อยกว่า 2,695.00 ตารางเมตร ตำบลโพธิ์เก้าต้น อำเภอเมืองลพบุรี จังหวัดลพบุรี

6. ซื้อครุภัณฑ์ไฟฟ้าสาธารณะระบบโซล่าเชลล์ สายคันคลองชลประทาน 2 ขวา 1 ขวา 21 ขวา ฝั่งซ้ายจำนวน 10 ต้น หมู่ที่ 13 ตำบลโพธิ์เก้าต้น อำเภอเมืองลพบุรี จังหวัดลพบุรี

7. ซื้อครุภัณฑ์ไฟฟ้าสาธารณะระบบโซล่าเชลล์ บริเวณสายหน้าวัดธรรมมิกาวาส จำนวน 10 ต้น หมู่ที่ 12 ตำบลโพธิ์เก้าต้น อำเภอเมืองลพบุรี จังหวัดลพบุรี

8. ซื้อครุภัณฑ์ไฟฟ้าสาธารณะระบบโซล่าเชลล์ บริเวณสายคันคลองชลประทาน 1 ขวา 21ขวา ฝั่งขวา จำนวน 10 ต้น หมู่ที่ 9 ตำบลโพธิ์เก้าต้น อำเภอเมืองลพบุรี จังหวัดลพบุรี

9.ซื้อครุภัณฑ์ไฟฟ้าสาธารณะระบบโซล่าเชลล์ บริเวณสายหนองหม้อแกง จำนวน 10 ต้น หมู่ที่ 13 ตำบลโพธิ์เก้าต้น อำเภอเมืองลพบุรี จังหวัดลพบุรี

10. โครงการกลบหินคลุกรางระบายน้ำเดิม สายทล.3196 บ้านมะนาวหวาน หมู่ที่4 (บริเวณริมถนนสายภายในหมู่บ้าน) ตำบลโพธิ์เก้าต้น อำเภอเมืองลพบุรี จังหวัดลพบุรี

11. โครงการก่อสร้างถนนคอนกรีตเสริมเหล็ก หมู่ที่1 ตำบลโพธิ์เก้าต้น อำเภอ เมืองลพบุรี จังหวัดลพบุรี

12. โครงการลงหินคลุก หมู่ที่ 13 ทางเชื่อมหลังท่อระบายน้ำสาย ทบ.3196 บ้านมะนาวหวาน(บริเวณถนนสายในหมู่บ้าน) ตำบลโพธิ์เก้าต้น อำเภอเมืองลพบุรี จังหวัดลพบุรี

13. โครงการปรับปรุงผิวจราจรลูกรัง หมู่ที่6 บริเวณสายเกษตร สาย5 ฝั่งขวา ตำบลโพธิ์เก้าต้น อำเภอเมืองลพบุรี จังหวัดลพบุรี

14. โครงการปรับปรุงหลังคาเอนกประสงค์(โดม)ที่ทำการองค์การบริหารส่วนตำบลโพธิ์เก้าต้น หมู่ที่8 ตำบลโพธิ์เก้าต้น อำเภอเมืองลพบุรี จังหวัดลพบุรี

15. โครงการปรับปรุงผิวจราจรลูกรัง หมู่ที่ 12 บริเวณสานบ้านลุงเหม็ง ตำบล โพธิ์เก้าต้น อำเภอเมืองลพบุรี จังหวัดลพบุรี

**โครงการที่ดำเนินการอยู่ระหว่างดำเนินการจำนวน 7 โครงการ**

1. โครงการก่อสร้างลานคอนกรีตเสริมเหล็ก สายหัวกระทุ่มหมู่ที่ 12 ตำบล โพธิ์เก้าต้น อำเภอเมืองลพบุรี จังหวัดลพบุรี

2. โครงการก่อสร้างลานคอนกรีตเสริมเหล็ก หมู่ที่ 2 บริเวณศาลา SML ตำบล โพธิ์เก้าต้น อำเภอเมืองลพบุรี จังหวัดลพบุรี

3. โครงการก่อสร้างที่จอดรถสำหรับประชาชนผู้มาติดต่อราชการและเจ้าหน้าที่ บริเวณด้านหน้าองค์การบริหารส่วนตำบลโพธิ์เก้าต้น อำเภอเมืองลพบุรี จังหวัดลพบุรี

4. โครงการก่อสร้างถนนคอนกรีตเสริมเหล็ก หมู่ที่ 5 ตำบลโพธิ์เก้าต้น อำเภอเมืองลพบุรี จังหวัดลพบุรี

5. โครงการวางท่อระบายน้ำ หมู่ที่7 บริเวณสายแยก ทบ.311-บ้านคลองยายศรี ตำบลโพธิ์เก้าต้น อำเภอเมืองลพบุรี จังหวัดลพบุรี

6. โครงการปรับปรุงผิวจราจรลูกรัง หมู่ที่ 3 บริเวณสายการเกษตร ตำบลโพธิ์เก้าต้น อำเภอเมืองลพบุรี จังหวัดลพบุรี

7. โครงการก่อสร้างถนนคอนกรีตเสริมเหล็ก บริเวณคลองชลประทาน 1 ขวา 21 ขวา ฝั่งขวา จากบ้านนายกแตนเชื่อมต่อ หมู่ที่ 9 ตำบลโพธิ์เก้าต้น อำเภอเมืองลพบุรี จังหวัดลพบุรี

**โครงการที่ยังไม่ได้ดำเนินการจำนวน 8 โครงการ**

1. โครงการปรบปุงถนนคอนกรีตเสริมเหล็ก หมู่ที่ 8 บริเวณสายคันคลองชลประทาน 1 ขวา 1 ขวา 21 ขวา ฝั่งซ้าย ตำบลโพธิ์เก้าต้น อำเภอเมืองลพบุรี จังหวัดลพบุรี

2. โครงการปรับปรุงถนนคอนกรีตเสริมเหล็ก หมู่ที่1 บริเวณสายคันคลองชลประทาน 1 ขวา 21 ขวา ฝั่งขวา ตำบลโพธิ์เก้าต้น อำเภอเมืองลพบุรี จังหวัดลพบุรี

3. โครงการปรับปรุงผิจราจรแอลฟัลท์คอนกรีต หมู่ที่ 5 บริเวณสายบ้านอดีตผู้ใหญ่จวน แจ้งแสงทอง ตำบลโพธิ์เก้าต้น อำเภอเมืองลพบุรี

4. โครงการปรับปรุงผิวจราจรลูกรัง หมู่ที่ 10 บริเวณสายคันคลองตาปิ่น ฝั่งขวา ตำบโพธิ์เก้าต้น อำเภอเมืองลพบุรี จังหวัดลพบุรี

5. โครงการก่อสร้างถนนคอนกรีตเสริมเหล็ก หมู่ที่ 13 บริเวณสายคันคลองชลประทาน 2 ขวา 21 ขวา ฝั่งขวา (สายหน้าบ้านตาโฮก) ตำลโพธิ์เก้าต้น อำเภอเมืองลพบุรี จังหวัดลพบุรี

6. โครงการปรับปรุงผิวจราจรแอลฟัลท์คอนกรีต หมู่ที่ 9 สายแยก ลบ 4921-คลองตาปิ่น(บริเวณคลองตะเคียนถึวทางเจ้าวัดโคกหม้อ) ตำบลโพธิ์เก้าต้น อำเภอเมืองลพบุรี จังหวัดลพบุรี

7. โครงการจัดซื้อครุภัณฑ์ไฟฟ้าสาธารณะระบบโซล่าเชลล์ หมู่ที่ 11 บริเวณ สายแยก ลบ.4021-ทล.311(สายทางเข้าโรงพยาบาลส่งเสริมสุขภาพตำบล โพธิ์เก้าต้น

8. โครงการจัดซื้อครุภัณฑ์ไฟฟ้าสาธารณะระยยโซล่าเชลล์ หมู่ที่ 8 บริเวณสาย คันคลองชลประทาน 1 ขวา 21 ขวา ฝั่งขวา ตำบลโพธิ์เก้าต้น อำเภอเมืองลพบุรี จังหวัดลพบุรี

ก็เป็นเรื่องของการแจ้งให้ท่านสมาชิกสภา และท่านผู้เข้าร่วมประชุมได้รับทราบในเรื่องของการดำเนินงานในรอบ 6 เดือนที่ผ่านมาครับ ขอบคุณครับ

ที่ประชุม - รับทราบ

**ระเบียบวาระที่ ๔ เรื่องเพื่อพิจารณา**

 **๔.๑ เรื่องการพิจารณาโอนงบประมาณรายจ่ายประจำปีประมาณ พ.ศ. 2567 (หมวดค่าครุภัณฑ์ ประเภทครุภัณฑ์สำนักงาน)**

ประธานสภาฯ - สำหรับระเบียบวาระนี้เป็นเรื่องการพิจารณาโอนงบประมาณรายจ่ายประจำปีงบประมาณ พ.ศ. 2567 (หมวดครุภัณฑ์ ประเภทครุภัณฑ์สำนักงาน) ผมขอเชิญฝ่ายบริหารได้ชี้แจงต่อที่ประชุมสภาขอเรียนเชิญครับ

นายก อบต. - เรียนท่านประธานสภาที่เคารพ ท่านสมาชิกสภาองค์การบริหารส่วนตำบล โพธิ์เก้าต้น ผู้ทรงเกียรติทุกท่าน สำหรับระเบียบวาระนี้เป็นเรื่องการพิจารณาโอนงบประมาณรายจ่ายประจำปีงบประมาณ พ.ศ. 2567 (หมวดครุภัณฑ์ ประเภทครุภัณฑ์สำนักงาน)ดิฉันขอมอบหมายให้ท่านปลัด อบต. ชี้แจงแทนค่ะ

ปลัดอบต. - กราบเรียนท่านประธานสภาฯ ที่เคารพ ท่านนายกองค์การบริหารส่วนตำบล โพธิ์เก้าต้น คณะผู้บริหาร ตลอดจนท่านสมาชิกสภา อบต. และผู้เข้าร่วมประชุม ทุกท่าน ระเบียบวาระนี้ ท่านนายกฯ ได้มอบหมายให้กระผมได้ชี้แจเรื่องการโอนงบประมาณรายจ่ายประจำปีงบประมาณ พ.ศ.2567 (หมวดครุภัณฑ์ ประเภทครุภัณฑ์สำนักงาน) ซึ่งทางกองคลังและกองช่างได้เสนอการโอนงบประมาณ

 โอนเพิ่ม (ตั้งจ่ายเป็นรายการใหม่)

 1. ครุภัณฑ์สำนักงานเครื่องพิมพ์แบบไร้สาย สำหรับพิมพ์ใบแจ้งหนี้ค่าน้ำประปาและค่าขยะฯ จำนวน 1 เครื่อง เป็นเงิน 30,000 บาท แผนงานบริหารงานทั่วไป งานบริหารงานคลัง (กองคลัง) \*ราคาตามท้องตลาด (ราคาท้องถิ่น)

 2. ครุภัณฑ์สำนักงาน โทรศัพท์มือถือ สำหรับโปรแกมแจ้งหนี้ค่าน้ำประปาและค่าขยะฯ จำนวน 1 เครื่อง เป็นเงิน 6,000 บาท แผนงานบริหารงาทั่วไป งานบริหารงานคลัง (กองคลัง) \*ราคาตามท้องตลาด (ราคาท้องถิ่น

 3. ครุภัณฑ์สำนักงาน เครื่องพิมพ์แบบไร้สาย สำหรับพิมพ์ใบแจ้งหนี้ค่าน้ำประปาและค่าขยะฯ จำนวน 2 เครื่อง ราคาเครื่องละ 30,000 บาท เป็นเงิน 60,000 บาท แผนงานอุตสาหกรรมและการโยธา งานบริหารทั่วไปเกี่ยวกับอุตสาหกรรมและการโยธา \*ราคาตามท้องตลาด (ราคาท้องถิ่น)

 โอนลด

 1. แผนงานบริหารงานทั่วไป งานบริหารงานทั่วไป งบดำเนินการ ค่าใช้จ่าย รายจ่ายเพื่อให้ได้มาซึ่งบริการ ค่าจ้างเหมาบริการ เป็นเงิน 40,000 บาท

 2. แผนงานบริหารงานทั่วไป งานบริหารงานคลัง งบดำเนินการ ค่าใช้จ่าย รายจ่ายเพื่อให้ได้มาซึ่งบริการ ค่าจ้างเหมาบริการ เป็นเงิน 26,000 บาท

 3. แผนงานการศาสนาวัฒนธรรมและนันทนาการ งานศาสนาวัฒนธรรมท้องถิ่น งบดำเนินงาน รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายอื่นๆ โครงการสนับสนุนงานแผ่นดินสมเด็จพระนารายณ์มหาราช เป็นเงินจำนวน 40,000 บาท

 เพื่อเพิ่มประสิทธิภาพและบดขั้นตอนในการทำงานและอำนวยความสะดวกในการบริการให้กับประชาชน เป็นการดำเนินการตามระเบียบกระทรวงมหาดไทยว่าด้วยวิธีงบประมาณขององค์กรปกครองส่วนท้องถิ่น พ.ศ.2563 ข้อที่ 27 ซึ่งกำหนดไว้ว่าการโอนงบประมาณรายจ่ายในงบลงทุน งบลงทุนประกอบด้วยค่าครุภัณฑ์ที่ดินและสิ่ก่อสร้าง โดยการโอนเงินบประมาณรายจ่ายในงบลงทุน โดยการโอนเพิ่ม โอนลด ที่ทำให้คุณลักษณะ ปริมาณ คุณภาพเปลี่ยน หรือโอนไปตั้งจ่ายรายการใหม่ ให้เป็นอำนาจอนุมัติของสภาท้องถิ่น

 เรื่องค่าน้ำ ค่าขยะฯ จะเห็นได้ว่าชาวบ้านต้องเดินทางมาจ่ายที่องค์การบริหารส่วนตำบลโพธิ์เก้าต้น แต่ถ้าเรามีครุภัณฑ์เหล่านี้แล้ว สามารถจ่ายได้เหมือนค่าไฟฟ้า ค่าน้ำประปาภูมิภาค โดยการสแกนคิวอาร์โค๊ด ไม่ต้องเดินทางมาจ่ายที่ทำการองค์การบริหารส่วนตำบลโพธิ์เก้าต้น เป็นการบริการและอำนวยความสะดวกให้กับประชาชน นำเรียนให้ที่ประชุมได้รับทราบว่าเป็นการลดขั้นตอนและอำนวยความสะดวกให้กับประชาชน ขออนุญาตท่านประธานได้ดำเนินการต่อที่จะให้สมาชิกสภาได้อภิปราย เชิญท่านประธานครับ

ประธานสภาฯ - มีสมาชิกท่านใดจะอภิปรายเพิ่มเติมหรือไม่ครับ

ที่ประชุม - ไม่มี

ประธานสภาฯ - ถ้าอย่างนั้นจะเป็นการขอความเห็น ผมขอให้เลขาฯ ตรวจสอบองค์ประชุมก่อน นะครับ

เลขนุการ - การประชุมสภาฯ ครั้งนี้มีสมาชิกเข้าร่วมจำนวน 12 คนรวมท่านประธานสภาฯ

ประธานสภาฯ - สมาชิกท่านใดเห็นชอบให้โอนงบประมาณรายจ่ายประจำปีงบประมาณ พ..2567 (หมวดครุภัณฑ์ ประเภทครุภัณฑ์สำนักงาน)ตามที่ท่านนายกองค์การบริหารส่วนตำบลโพธิ์เก้าต้นเสนอ ได้โปรดยกมือครับ

ที่ประชุม - ที่ประชุมเห็นชอบจำนวน 12 คน เป็นเอกฉันท์เนื่องจากประธานสภาฯ เห็นชอบด้วย

ประธานสภาฯ - ก็ถือว่ามีมติเห็นชอบให้โอนงบประมาณรายจ่ายประจำปีงบประมาณ พ..2567 (หมวดครุภัณฑ์ ประเภทครุภัณฑ์สำนักงาน) ตามรายละเอียดข้างต้นนะครับ โดย ผมขอใช้สิทธิ์ออกเสียงด้วย

ที่ประชุม - รับทราบ

 **๔.2 เรื่องการพิจารณายินยอมให้เทศบาลเมืองลพบุรีทำกิจการนอกเขต โดยก่อสร้างสวนลิงและดำเนินกิจการสถานอนุบาลลิงในพื้นที่องค์การบริหาร ส่วนตำบลโพธิ์เก้าต้น บริเวณหนองเหนือ หมู่ที่ 8 ตำบลโพธิ์เก้าต้น อำเภอเมือง จังหวัดลพบุรี**

ประธานสภาฯ - สำหรับระเบียบวาระนี้เป็นเรื่องการพิจารณายินยอมให้เทศบาลเมืองลพบุรีทำกิจการนอกเขต โดยก่อสร้างสวนลิงและดำเนินกิจการสถานอนุบาลลิงในเขตพื้นที่องค์การบริหารส่วนตำบลโพธิ์เก้าต้น บริเวณหนืองเหนือ หมู่ที่ 8 ตำบลโพธิ์เก้าต้น อำเภอเมือง จังหวัดลพบุรี ผมขอเชิญฝ่ายบริหารได้ชี้แจงต่อที่ประชุมสภา ขอเรียนเชิญครับ

นายก อบต. - เรียนท่านประธานสภาที่เคารพ ท่านสมาชิกสภาองค์การบริหารส่วนตำบล โพธิ์เก้าต้น ผู้ทรงเกียรติทุกท่าน สำหรับระเบียบวาระนี้เป็นเรื่องการพิจารณายินยอมให้เทศบาลเมืองลพบุรีทำกิจการนอกเขต โดยก่อสร้างสวนลิงและดำเนินกิจการสถานอนุบาลลิงในเขตพื้นที่องค์การบริหารส่วนตำบลโพธิ์เก้าต้น บริเวณหนืองเหนือ หมู่ที่ 8 ตำบลโพธิ์เก้าต้น อำเภอเมือง จังหวัดลพบุรี ดิฉันขอมอบหมายให้ท่านปลัด อบต. ชี้แจงแทนค่ะ

ปลัดอบต. - กราบเรียนท่านประธานสภาฯ ที่เคารพ ท่านนายกองค์การบริหารส่วนตำบล โพธิ์เก้าต้น คณะผู้บริหาร ตลอดจนท่านสมาชิกสภา อบต. และผู้เข้าร่วมประชุม ทุกท่าน ระเบียบวาระนี้เป็นเรื่องการขอความเห็นชอบยินยอมให้เทศบาลเมืองลพบุรีทำกิจการนอกเขต โดยก่อสร้างสวนลิงและดำเนินกิจการสถานอนุบาลลิงในเขตพื้นที่องค์การบริหารส่วนตำบลโพธิ์เก้าต้น บริเวณหนืองเหนือ หมู่ที่ 8 ตำบลโพธิ์เก้าต้น อำเภอเมือง จังหวัดลพบุรี เนื่องจา**ก**เทศบาลเมืองลพบุรีได้มีหนังสือถึงท่านนายกองค์การบริหารส่วนตำบลโพธิ์เก้าต้น หนังสือที่ ลบ 52001/591 ลงวันที่ 4 เมษายน 2567 ด้วยเทศบาลเมืองลพบุรีได้ขออนุมัติผู้ว่าราชการจังหวัดลพบุรีทำกิจการนอกเขตโดยก่อสร้างสวนลิงและดำเนินกิจการสถานอนุบาลลิงในเขตพื้นที่ขององค์การบริหารส่วนตำบลโพธิ์เก้าต้น บริเวณหนืองเหนือ หมู่ที่ 8 ตำบลโพธิ์เก้าต้น อำเภอเมือง จังหวัดลพบุรี เพื่อรักษาความสงบเรียบร้อยของประชาชนและแก้ไขปัญหาสัตว์ป่า (ลิงแสมและลิงวอก) ที่ก่อให้เกิดผลกระทบและสร้างความเดือดร้อนต่อประชาชนในเขตเมืองเก่าลพบุรี จังหวัดลพบุรี ตามมาตรา 57 ทวิ แห่งพระราชบัญญัติเทศบาล พ.ศ. 2496 และแก้ไขเพิ่มเติมถึง (ฉบับที่ 14) พ.ศ. 2562 ถ้าเทศบาลจะทำการนอกเขตต้องได้รับความยินยอมจากสภาท้องถิ่นนั้นด้วย เทศบาลเมืองลพบุรีและจังหวัดลพบุรีจะร่วมมือกับกรมอุทยานแห่งชาติ สัตว์ป่า และพันธุ์พืช โดยจะจับลิงในเขตบริเวณเมืองเก่า อำเภอเมืองลพบุรี จังหวัดลพบุรีนำมาทำหมัน นำมาดูแลรักษาที่สวนลิงสถานอนุบาลลิง บริเวณหนองเหนือ หมู่ที่ 8 ตำบลโพธิ์เก้าต้น อำเภอเมืองลพบุรี จังหวัดลพบุรี เมื่อลิงถูกทำหมัน ดูแลรักษา เข้มแข็งแล้วกรมอุทยานแห่งชาติ สัตว์ป่า และพันธุ์พืช ก็จะมารับเอาลิงออกไปจากสวนลิงและทางเทศบาลเมืองลพบุรีก็จะนำลิงชุดใหม่เข้ามา จนกว่าลิงจะลดน้อยลง ไม่สร้างความเดือดร้อนแก่ประชาชน ซึ่งกรมอุทยานแห่งชาติ สัตว์ป่า และพันธุ์พืช ได้มอบอำนาจการจับลิง และดูแลรักษาลิงในสถานอนุบาลลิงให้เทศบาลเมืองลพบุรี รวมทั้งสนับสนุนให้มีการดำเนินงาน ทุกฝ่ายจะร่วมมือกันในการดำเนินการทางวิชาการที่เกี่ยข้องกับการจับลิง การดูแลรักษาลิง การจัดการสุขภาพและสวัสดิการลิงในสถานอนุบาลลิง การยินยอมให้เทศบาลเมืองลพบุรีทำกิจการนอกเขต โดยก่อสร้างสวนลิงและดำเนินกิจการสถานอนุบาลลิงในเขตพื้นที่องค์การบริหารส่วนตำบลโพธิ์เก้าต้น บริเวณ หนองเหนือ หมู่ที่ 8 ตำบลโพธิ์เก้าต้น อำเภอเมือง จังหวัดลพบุรีนั้น เป็นการแก้ปัญหาในภาพรวมของจังหวัดลพบุรีต้องได้รับความยินยอมจากสภาองค์การบริหารส่วนตำบลโพธิ์เก้าต้นด้วย จึงขออนุญาตท่านประธานได้ดำเนินการต่อที่จะให้สมาชิกสภาได้อภิปราย เชิญท่านประธานครับ

ประธานสภาฯ - มีสมาชิกท่านใดจะอภิปรายเพิ่มเติมหรือไม่ครับ

ที่ประชุม - ไม่มี

ประธานสภาฯ ถ้าอย่างนั้นจะเป็นการขอความเห็นสมาชิกท่านใดเห็นชอบยินยอมให้เทศบาลเมืองลพบุรีทำกิจการนอกเขต โดยก่อสร้างสวนลิงและดำเนินกิจการสถานอนุบาลลิง ในเขตพื้นที่องค์การบริหารส่วนตำบลโพธิ์เก้าต้น บริเวณหนืองเหนือ หมู่ที่ 8 ตำบลโพธิ์เก้าต้น อำเภอเมือง จังหวัดลพบุรี ตามที่ท่านนายกองค์การบริหารส่วนตำบลโพธิ์เก้าต้นเสนอ ได้โปรดยกมือครับ

ที่ประชุม - ที่ประชุมเห็นชอบจำนวน 12 คนเป็นเอกฉันท์เนื่องจากประธานสภาฯ เห็นชอบด้วย

ประธานสภาฯ - ก็ถือว่ามีมติเห็นชอบยินยอมให้เทศบาลเมืองลพบุรีทำกิจการนอกเขต โดยก่อสร้างสวนลิงและดำเนินกิจการสถานอนุบาลลิงในเขตพื้นที่องค์การบริหารส่วนตำบล โพธิ์เก้าต้น บริเวณหนืองเหนือ หมู่ที่ 8 ตำบลโพธิ์เก้าต้น อำเภอเมือง จังหวัดลพบุรี โดยผมขอใช้สิทธิ์ออกเสียงด้วย

ที่ประชุม - รับทราบ

**ระเบียบวาระที่ ๕ เรื่องอื่นๆ**

ประธานสภาฯ - สำหรับระเบียบวาระอื่น ๆ นี้ มีสมาชิกท่านใด มีเรื่องที่จะเสนอปรึกษา หารือ ในที่ประชุมสภาฯ ครั้งนี้ผ่านไปยังคณะผู้บริหาร องค์การบริหารส่วนตำบลโพธิ์เก้าต้น ว่าหมู่บ้านที่ท่านรับผิดชอบนั้นมีปัญหาอะไรที่อยากจะเสนอในที่ประชุมสภาฯ แห่งนี้ ขอเรียนเชิญครับ

เลขานุการนายกฯ - กราบเรียนท่านประธานสภาฯ ที่เคารพ ท่านนายกองค์การบริหารส่วนตำบล โพธิ์เก้าต้น คณะผู้บริหาร และท่านสมาชิกสภา อบต. ตลอดจนผู้เข้าร่วมประชุม ทุกท่าน กระผมนายแดนชัย พลับเงิน เลขานุการนายกองค์การบริหารส่วน ตำบลโพธิ์เก้าต้น ผมขอเป็นกำลังใจให้กับกองการศึกษาฯ กองคลัง และงานป้องกันและบรรเทาสาธารณภัย ทุกท่านนะครับ และในวันสงกรานต์ผมจะนำผัดไทยมาเลี้ยงด้วยครับ ขอบคุณครับ

ประธานสภาฯ - มีท่านใดจะเสนอเรื่องอื่นอีกหรือไม่ครับ

ว่าที่ร.ต.สมชาย ม่วงลอง - กราบเรียนท่านประธานสภาฯ ที่เคารพ ท่านนายกองค์การบริหารส่วนตำบล โพธิ์เก้าต้น คณะผู้บริหาร ตลอดจนท่านสมาชิกสภา อบต. และผู้เข้าร่วมประชุม ทุกท่าน กระผมว่าที่ร.ต.สมชาย ม่วงลอง สมาชิกสภาองค์การบริหารส่วนตำบล โพธิ์เก้าต้น หมู่ที่ 9 ในระเบียบวาระที่ 5 เรื่องอื่นๆ ผมก็มี 3 เรื่องที่อยากจะ นำเรียนที่ประชุมสภา เรื่องแรกก็ต้องขอขอบคุณฝ่ายบริหาร ท่านปลัดฯ และผู้อำนวยการกองช่าง ที่ได้ออกสำรวจเรื่องโครงการเพื่อจัดทำแผนพัฒนาฯ ในโอกาสที่จะมีการประชุมพิจารณาแผนพัฒนาฯ ที่ได้แจ้งให้สมาชิกสภาแต่ละหมู่ ไปสำรวจจัดทำแผนพัฒนา ข้อบัญญัติงบประมาณรายจ่ายประจำปี 2568 ซึ่งก็เป็นสิ่งที่ดีครับ การที่เราได้พูดคุยกันเลือกโครงการที่มีความเดือดร้อนตรงกันและ ไปสำรวจร่วมกัน ก็ถือว่าเป็นสิ่งที่ดีและก็อยากให้ปฏิบัติอย่างนี้ต่อไปครับ

 เรื่องที่ 2 ช่วงเป็นช่วงฤดูแล้งเข้าสู่ฤดูฝนก็จะมีเรื่องของพายุ แต่สิ่งที่ผมจะนำเสนอเนื่องจากว่าพอเข้าสู่ฤดูฝนเรื่องของถนน หนทาง ก็อยากเรียนฝ่ายบริหาร ท่านปลัดฯ ว่าในส่วนงบประมาณ อาจจะเป็นงบกลาง หรืองบที่เราตั้งไว้ ฝากสมาชิกสภา แต่ละหมู่ช่วยกัน ถนนสายการเกษตรไม่ว่าจะเป็นเส้นสาย 3 สายต่างๆ ที่อยู่ฝั่งทางทิศตะวันออกของแม่น้ำลพบุรี และฝั่งทิศตะวันตกของแม่น้ำลพบุรีเช่นเดียวกัน อยากให้ช่วยกันสำรวจและนำปัญหามาเสนอฝ่ายบริหาร เพื่อเขียนในการขอหินคลุก ลูกรัง เพื่อไปดูแลพี่น้องประชาชนให้ทันหน้าฝน แต่ถ้าเราไปทำช่วงหน้าฝนก็จะเป็นสภาพที่ไม่สมบูรณ์ ก็ฝากเรียนฝ่ายบริหาร ท่านนายกฯ ท่านปลัดฯ ด้วยนะครับ จะได้แก้ปัญหาให้พี่น้องประชาชนได้ทัน

 เรื่องที่สาม ช่วงนี้เป็นเรื่องของการเสียภาษีประจำปี ผมได้รับการสอบถามจากชาวบ้านเพราะเนื่องจากที่ผ่านมามีการพักเรื่องของการเสียภาษี เรื่องของการชำระ กี่เปอร์เซ็นต์ และมาปีนี้ชาวบ้านถามเรื่องภาษีที่นา ภาษีที่ดิน ภาษีโรงเรือน อยากให้ทำเป็นสื่อเพื่อจะได้ลงประชาสัมพันธ์ให้ชาวบ้านได้ทราบ ว่าจะต้องชำระภาษีอะไรเมื่อใด ฝากผู้อำนวยการกองคลังด้วยนะครับ ขอบคุณครับ

ประธานสภาฯ - มีท่านใดจะเสนอเรื่องอื่นอีกหรือไม่ครับ

ที่ประชุม - ไม่มี

ประธานสภาฯ - ถ้าไม่มี ผมขอขอบคุณทุกท่านที่ได้ให้ความสำคัญในการประชุมสภาองค์การบริหาร ส่วนตำบลโพธิ์เก้าต้น และต้องขอบคุณที่ท่านได้สละเวลามาร่วมประชุมในวันนี้ ในโอกาสนี้ก็ขอปิดการประชุมสภาฯ สมัยวิสามัญ สมัยที่ ๑ ครั้งที่ ๑ ขอขอบคุณครับ

เลิกประชุม 12.30 น.

คณะกรรมการตรวจรายงานการประชุมได้ตรวจแล้วถูกต้อง

 นางนพพร สุดสาระ

ประธานกรรมการตรวจรายงานการประชุม

 นางปิยะธิดา อุทัยชัย

 กรรมการตรวจรายงานการประชุม

 นายปรพล ป้อมนาค

 กรรมการตรวจรายงานการประชุม

 นิสิต ปัญญา

 เลขานุการสภาองค์การบริหารส่วนตำบลโพธิ์เก้าต้น

 นายวีระ ขุนเงิน

 ประธานสภาองค์การบริหารส่วนตำบลโพธิ์เก้าต้น